شەفەق نیوز/ ماڵپەڕ (ئیکولایزەر) جهانی ئەرا رەوانگەی کەشوهەوا پێشبینی کرد ک گشت ناوچە و شارەیل هەرێم کوردستان بکەفنە وەر شەپۆلیگ واران ئەرا چەن رووژیگ وەردەوام بوود.
وەگورەی ماڵپەڕەگە، شەپۆلەگە لە ناوڕاس ئی هەفتە دەسکەێدە پی و تا ماوەی سێ رووژ ٢٣ و ٢٤ و ٢٥ وەردەوام بوود.
ماڵپەڕەگە ئاماژە کرد ک کەشوهەواگە لە بەشیگ لە ناوچەیل هەرێم نێوودە وەهاری، و وارانەیل رفتیگ لەناویان وارێد، وەگەرد داوەزینیگ لە رێژەی پلەیل گەرمی.
